# Küsimused projekti „Väidete algoritmiline analüüsimine“ ärimudeli mõtteliseks koostamiseks

1. **Ühe lausega sõnastatud ettevõtmise eesmärk.**

Selgitus: Võib jätta esialgu täitsa vahele, ilmselt selle sõnastuse kallal võib veidi vaeva näha, aga mõte on anda ideega tutvujale keskne seisukoht, mida liikumise / tegevusega püüdakse lahendada, mille eest seistakse.

1. **Probleemid, mida turul / maailmapildis on siiani täheldatud.**

Selgitus: Maksimaalselt ühe lausega kirjeldatud punktid, milliste probleemidega ettevõtmine tegeleb, seda näiteks konkurentide puuduseid silmas pidades. Siin võib silmas pidada kõike, mis antud valdkonna pakutavate lahenduste juures häirib või on puudulik (sh ka kasutajaliidese ebamugavused). Samuti võib seda kirjeldada läbi erinevate sektorite nt meditsiin jms.

1. **Pakutavad lahendused.**

Selgitus: Milline on lahendus antud probleemidele. Siin palun selgitada seda just komplekssemalt, st mitte näidete abil vaid valmisplatvormi kui teenust kasutades: sisuliselt millised on selle funktsioonid (features) ning teenuse kasutamise rahulolu tagavad faktorid. Lisaks võib tuua elulise näite mõne sektori probleemlahendusest, nt meditsiin vms.

1. **Esimene unikaalne selling point.**

Selgitus: Ahvatlust tekitav moment / toimiv funktsioon, mida kõige esimesena suudaksime esimeste kasutajate kätte toimetada. Seda võib nimetada ka nn MVP.

1. **Läbilõige konkurentidest, mille poolest turul eristub?**

Selgitus: Millised on idee lähimad konkurendid, mida on kasutajaskond harjunud kasutama, millised on nende peamised valukohad ning mille poolest nad tuntud / head on? Teisalt millega püüame turul eriliselt silma paista ning millist sihtgruppi valmis platvormina enda ideaalseks „kliendiks“ peame.

1. **Turu potentsiaal?**

Selgitus: tuginedes konkurentide platvormidele ning nende sisemistele ja välimistele teenustele (sisemine = kasutajaliidese kaudu kättesaadav, väline = API kaudu kättesaadav) missugune on turu potentsiaal (ettevõtted või eraisikud) ning selle võimalik puutumata osa.

1. **Visioon, lähitulevik?**

Selgitus: Missugusena näeme ettevõtmise järgneva 6 kuu tegutsemist? Keda ootame ideega liituma? Missugused on lähituleviku kasvu iseloomustavad tegurid? Missugusena (liikmete arv, positsioonid) kujutame sobivat arendustiimi? Millised on arengupotentsiaalid sobiva tiimi leidmisel? Kas ja mida vajaksime veel lisaks arendustiimile?